Od 1. septembra 2026 vstúpil do účinnosti nový Zákon č. 78/2026 Z. z. o osvedčovaní listín a podpisov na listinách. 

ČO VÁM UŽ NA OBECNOM ÚRADE  NEOVERÍME:
• Diplomy, vysvedčenia a iné listiny s ochrannými prvkami
Ak dokument obsahuje ochranný prvok, ktorý by sa kopírovaním znehodnotil, napríklad vodoznak, hologram, reliéfnu alebo suchú pečať, mesto jeho zhodu nemôže osvedčiť. V praxi sa to môže týkať maturitných vysvedčení, vysokoškolských diplomov či certifikátov.
• Zákonom vylúčené listiny
Zákon priamo zakazuje osvedčovať zdravotné doklady, preukazy poistenca, zdravotnú dokumentáciu a potvrdenia o zdravotnom stave, ako aj vodičské, zbrojné či technické preukazy, doklady totožnosti s fotografiou, poľovné lístky a cenné papiere, výpisy z katastra nehnuteľností, mapy, geometrický plán.
Vyššie uvedené doklady je možné osvedčiť na notárskom úrade.
• Kópie z kópií
Na osvedčenie zhody listiny je potrebné predložiť originál alebo už úradne osvedčenú kópiu.
• Prázdne tlačivá a naskenované podpisy
Nie je možné osvedčiť podpis na prázdnom liste papiera alebo na nevyplnenom tlačive. Za vlastnoručný podpis sa zároveň nepovažuje podpis predtlačený, naskenovaný ani vytlačený pečiatkou.

POZOR NA PREUKAZOVANIE TOTOŽNOSTI
• Občania SR
Pri osvedčovaní je potrebné preukázať svoju totožnosť platným dokladom. Vojenský preukaz už medzi uznávané doklady nepatrí.
• Cudzinci
Cudzinec sa pri osvedčovaní po novom preukazuje platným cestovným dokladom. Povolenie na pobyt už ako doklad na tento účel nestačí. 

